สองในสามของผู้ชายอเมริกันสมัยนี้ เห็นว่าการเป็นพ่อบ้านเลี้ยงลูก เพราะภรรยามีรายได้ดีกว่าไม่เป็นเรื่องที่ทำให้สูญเสียความเป็นชาย
สองในสามของผู้ชายอเมริกันสมัยนี้ เห็นว่าการเป็นพ่อบ้านเลี้ยงลูก เพราะภรรยามีรายได้ดีกว่าไม่เป็นเรื่องที่ทำให้สูญเสียความเป็นชาย Dateline
ผลการสำรวจผู้ชายมากกว่า 1500 คนในอเมริกา แสดงให้เห็นว่า ผู้ชายสมัยนี้ ไม่มีปัญหากับการที่ภรรยามีรายได้สูงกว่าตน หรือการที่ตนจะต้องอยู่บ้าน ดูแลบ้านและเลี้ยงลูก ยุคสมัยของ “คุณพ่อรู้ดี” หรือ “Father Knows Best” เมื่อ 60 ปีที่แล้ว ดูจะสิ้นสุดลงแล้ว กว่า 70% ของผู้ชายที่ร่วมการสำรวจ บอกว่า ตนไม่รู้สึกว่าเป็นเรื่องสำคัญที่จะต้องเป็นผู้นำ หาเงินให้ได้มากที่สุดมาเลี้ยงดูครอบครัว ขณะเดียวกัน 45% บอกว่าเต็มใจจะเป็นพ่อบ้าน ถ้าภรรยามีรายได้ดีกว่า โดยไม่รู้สึกความกดดันจากผู้ชายในแวดวงเดียวกัน แต่ในขณะที่ราวๆ 20% ของผู้ชาย พอใจกับการเป็นพ่อบ้าน ครึ่งหนึ่งหวั่นใจว่า ความเป็นผู้ชายลดลง เพราะต้องอยู่บ้านดูแลลูก รายงานการสำรวจซึ่งทำให้กับนิตยสาร Men’s Health ยังระบุด้วยว่า ผู้ชาย 89% เชื่อว่า การปกป้องคุ้มครองครอบครัว เป็นการแสดงความเป็นชายที่สำคัญสำหรับผู้ชายสมัยนี้ แต่มีเพียง 29% เท่านั้นที่บอกว่า แม้จะเป็นชาย แต่ก็ร้องไห้ได้ โดยไม่สูญเสียความเป็นชาย